ጠ/ሚኒስትር አብይ አህመድ ፀጉረ-ልውጥ ያሏቸውን ሰዎች ወጣቶች በንቃት እንዲከታተሉ በማለት ጥሪ አቀረቡ።በተለይም "በታዳጊ ክልሎች አዳዲስ ኃይሎች አዳዲስ ሰዎች ጸጉረ-ልውጥ ሰዎች እየተንቀሳቀሱ የሚያደራጁት ኃይል ካለ ስርዓቱ ብቻ ሳይሆን ወጣቶች ቆቅ ሆነው እንዲጠብቁ" ሲሉ በዛሬው ዕለት ለብሔራዊው የቴሌቭዥን ጣቢያ ተናግረዋል "አዳዲስ ሰዎች አካባቢያቸው ገብተው ከወጡ በኋላ የሚያጋጥሙ ችግሮች እየተበራከቱ ስለሆነ በመንግሥት የምናደርገው እንደተጠበቀ ሆኖ ሕዝቡ ግን ጸጉረ-ልውጥ ሰዎች ሲመጡ የት፣ለምን፣ ከማን ጋር እንደሚገናኙ እና ምን እንደሚያደርጉ መከታተል እና የአካባቢያቸውን ሰላም መጠበቅ ኃላፊነት እንዳለባቸው አደራ ማለት እፈልጋለሁ" ማለታቸውን ዶቸ ቬሌ ዘግቧል።
በቤኒሻንጉል ጉምዝ ክልል ባለፈው ሳምንት የተፈጠረው የርስ በርስ ግጭት የተከሰተው ዶክተር አብይ እየወሰዷቸው ያለውን የፖለቲካ ማሻሻያ በአውንታዊ መልኩ ያልተመለከቱ የቀድሞው የስርዓቱ ቁንጮ ባለስልጣናት ወደ ክልሉ በማቅናት የገንዘብና ጦር መሳሪያ በማደል ከግጭቱ ጀርባ እንደነበሩ ሲነገር መቆየቱ ይታወሳል።